30.4.2004 Euroopan unionin virallinen lehti L 153/17 FI 
 
KOMISSION ASETUS (EY) N:o 815/2004, 
annettu 29 päivänä huhtikuuta 2004, 
asetuksen (EY) N:o 174/1999 mukaista maidon ja maitotuotteiden vientiä koskevista 
siirtymätoimenpiteistä Tšekin, Viron, Kyprok sen, Latvian, Liettuan, Unkarin, Maltan, 
Puolan, Slovenian ja Slovakian Euroop an unioniin liittymisen vuoksi 
EUROOPAN YHTEISÖJEN KOMISSIO, joka 
ottaa huomioon Euroopan yhteisön perustamissopimuksen, 
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, 
Slovenian ja Slovakian liittymissopimuksen ja erityisesti sen 2 artiklan 3 kohdan, 
ottaa huomioon Tšekin, Viron, Kyproksen, Latvian, Liettuan, Unkarin, Maltan, Puolan, 
Slovenian ja Slovakian liittymisasiakirjan ja erityisesti sen 41 artiklan ensimmäisen kohdan, 
sekä katsoo seuraavaa: 
(1) Neuvoston asetuksen (ETY) N:o 804/68 soveltamista koskevista yksityiskohtaisista 
erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999
1 
1 artiklan 4 kohdassa säädetään, että tuen saamiseksi tuotteiden on täytettävä 
raakamaidon, lämpökäsitellyn maidon ja maitopohjaisten tuotteiden tuotantoa ja 
markkinoille saattamista koskevista te rveyssäännöistä 16 päivänä kesäkuuta 1992 
annetussa neuvoston direktiivissä 92/46/ETY2 vahvistetut vaatimukset. Tuotteiden on 
erityisesti oltava valmistettuja hyväksytyssä laitoksessa, joka täyttää kyseisen 
direktiivin liitteessä C olevan IV luvun A kohdassa täsmennetyt terveysmerkintää 
koskevat vaatimukset.  
(2) Tiettyjen Tšekistä, Virosta, Kyproksesta, Latviasta, Liettuasta, Unkarista, Maltasta, 
Puolasta, Sloveniasta ja Slovakiasta (j äljempänä ’uudet jäsenvaltiot’) saatujen 
eläinperäisten tuotteiden markkinoille  saattamista koskevien siirtymäkauden 
toimenpiteiden säätämiseksi 19 päivänä maaliskuuta 2004 tehdyssä komission päätöksessä 2004/280/EY
3 vahvistetaan siirtymätoimenpiteet, joiden tarkoituksena on 
helpottaa siirtymistä uusien jäsenvaltioiden voimassa olevasta järjestelmästä 
järjestelmään, jossa sovelletaan yhteisön eläinlääkintälainsäädäntöä. Kyseisen 
päätöksen 3 artiklan mukaisesti jäsenvaltio iden on 1 päivästä toukokuuta 31 päivään 
elokuuta 2004 sallittava kauppa tuotteilla, jotka on saatu uusien jäsenvaltioiden laitoksista, joilla on lupa viedä maitotuotteita yhteisöön ennen liittymispäivää 
edellyttäen, että tuotteissa on kyseisten laitosten yhteisön vientiin oikeuttava 
                                                
 
1 EYVL L 20, 27.1.1999, s. 8. Asetus sellaisena kuin se on viimeksi muutettuna asetuksella (EY) 
N:o 597/2004 (EUVL L 94, 31.3.2004, s. 42). 
2 EYVL L 268, 14.9.1992, s. 1. Direktiivi sellaisena kuin se on muutettuna asetuksella (EY) 
N:o 806/2003 (EUVL L 122, 16.5.2003, s. 1). 
3 EUVL L 87, 25.3.2004, s. 60. 
 2    terveysmerkki ja tuotteisiin on liitetty asiakirja, joka todistaa, että ne on tuotettu 
päätöksen 2004/280/EY mukaisesti.  
(3) Sen vuoksi on aiheellista poiketa asetuksest a (EY) N:o 174/1999 ja säätää, että 
tuotteiden, jotka ovat päätöksen 2004/280/EY 3 artiklan vaatimusten mukaisia ja 
joiden kauppa sallitaan 1 päivästä toukokuuta 31 päivään elokuuta 2004, olisi oltava 
vientitukikelpoisia. 
(4) Tässä asetuksessa säädetyt toimenpiteet ovat maidon ja maitotuotteiden 
hallintokomitean lausunnon mukaiset, 
ON ANTANUT TÄMÄN ASETUKSEN: 
1 artikla 
Poiketen siitä, mitä asetuksen (EY) N:o 174/1999 1 artiklan 4 kohdassa säädetään, ennen 
liittymispäivää Tšekin, Viron, Kyproksen, Latvian, Liettuan, Unkarin, Maltan, Puolan, 
Slovenian ja Slovakian laitoksista, joilla on lupa viedä maitotuotteita yhteisöön ennen 
liittymispäivää, saadut tuotteet, jotka viedään yhteisöstä liittymispäivän ja 31 päivän elokuuta 2004 välisenä aikana, ovat vientitukikelpoisia edellyttäen, että ne täyttävät päätöksen 
2004/280/EY 3 artiklan a ja b alakohdan vaatimukset. 
Kyseisen päätöksen 3 artiklan b alakohdassa tarkoitetun asiakirjan on oltava direktiivin 
92/46/ETY 5 artiklan 8 kohdassa vahvistetun mukainen. 
2 artikla 
Tämä asetus tulee voimaan Tšekin, Viron, Kypr oksen, Latvian, Liettuan, Unkarin, Maltan, 
Puolan, Slovenian ja Slovakian liittymissopimuksen voimaantulopäivänä ja edellyttäen, että 
liittymissopimus tulee voimaan. 
Sitä sovelletaan tämän asetuksen voimaantulopäivän ja 31 päivän elokuuta 2004 välisenä 
aikana hyväksyttäviin vienti-ilmoituksiin. 
Tämä asetus on kaikilta osiltaan velvoittava,  ja sitä sovelletaan sellaisenaan kaikissa 
jäsenvaltioissa. 
Tehty Brysselissä 29 päivänä huhtikuuta 2004.  Komission puolesta 
 Franz FISCHLER 
 Komission jäsen